Ү.ю.й.т. ҡоролмаларының үҙенсәлектәре : эш тулҡындарының оҙонлоғо — ҡоролмаларҙың һыҙыҡлы үлсәмдәре , тирбәлеү периоды — электрондарҙың осоп үтеү ваҡыты менән сағыштырмалы ; тулҡындарҙың ионосферала насар йотолоуы һәм Ер өҫтөнә яҡын ҡатламдарҙа ныҡ йотолоуы ( билдәле йышлыҡтарҙа ) ; металл йөҙҙәрҙән сағылыу коэф. юғары булыуы ; үтә юғары йышлыҡ энергияһын тар нур эсендә туплап булыуы ; матдә менән энергетик тәьҫир итешә алыу һәләтлеге ; үтә юғары йышлыҡ диапазонының киң мәғлүмәт һыйҙыра алыуы һ.б. Актив ( юғары йышлыҡлы энергия сығанағы булған ) һәм пассив , мәғлүмәт һәм энергетик Ү.ю.й.т. айырыла .